== Historie ==
''Samfundet, som antager sig Vanføre og Lemlæstede børn'' blev stiftet [[21. oktober]] [[1872]] på initiativ af præsten [[Hans Knudsen (præst)|Hans Knudsen (1813-86)]], som var formand for samfundets bestyrelse indtil sin død [[1886]]. Det var en filantropisk forening, der havde til formål at støtte vanføre i at blive selvforsørgende og værdige samfundsborgere. Ved vanførhed forstod man kort fortalt nogenlunde det samme som det vi i dag betegner ''fysiske handicaps.'' Gennem indsamling af pengegaver ville man yde støtte til de vanføre med lægelig undersøgelse og behandling, hjælpemidler og uddannelse.
Historie Foreninger Organisationer